钦定古今图书集成/明伦汇编/氏族典/第451卷 > 《廖用贤尚友录》 > 范滂
## 钦定古今图书集成/明伦汇编/氏族典/第451卷 > 《廖用贤尚友录》 > 范滂

按《后汉书范滂传》：“滂字孟博，汝南征羌人也。举孝廉。
时冀州盗贼群起，以滂为清，诏使按察之。及至州境，
守令自知赃污，解印绶去。迁光禄勋主事，弃官复为
太尉黄琼所辟，滂投劾去。太守宗资先闻其名，请署
功曹。滂严整疾恶，中人以下莫不归怨，诬言钩党，滂
坐系狱，事释南归。建宁二年，大诛党人，滂自诣狱死。”